Az Oktatási és Szociális Bizottság 13 igen szavazattal, tartózkodás és ellenszavazat nélkül az alábbi határozatot hozta:

**367/2016. (XII.14.) OSzB. sz. határozat**

1. Az oktatási és Szociális Bizottság az önkormányzati tulajdonban lévő, köznevelési feladatellátás céljára átadott vagyon 2016. évben végzett tulajdonosi ellenőrzésének tapasztalatairól szóló tájékoztatást tudomásul veszi.
2. A Bizottság Közgyűlés 475/2015. (XII.10.) Kgy. számú határozatának 4. pontjában kapott felhatalmazás alapján az önkormányzati vagyon 2017. évre vonatkozó tulajdonosi ellenőrzésére vonatkozó ütemtervet az előterjesztés melléklete szerinti tartalommal jóváhagyja.
3. A Bizottság kéri a Közgazdasági és Adó Osztályt, hogy az ellenőrzések lebonyolításához szükséges 800 e Ft összeget az oktatási kiadásokban tervezze, az Egészségügyi és Közszolgálati Osztályt pedig arra, hogy az ellenőrzéssel érintett intézményeket és fenntartóikat a Bizottság döntéséről értesítse, és az ellenőrzések lefolytatása érdekében a szükséges intézkedéseket tegye meg.

**Felelősök:** Rettegi Attila, az Oktatási és Szociális Bizottság elnöke

 /dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** azonnal (az 1. és 2. pontok vonatkozásában)

 folyamatos, illetve az önkormányzat 2017. évi költségvetéséről szóló rendeletének elfogadása /a 3. pont vonatkozásában/